open-index/open-wikipedia-markdown huggingface dataset:
Be My Baby

«***Be My Baby***», The Ronettes ամերիկական գըրլ բենդի երգ։

1999 թվականին բենդի այս երգը ներառող սինգլը (1963 թվական) ընտրվել է Գրեմմիի փառքի սրահում։

2004 թվականին *[[Rolling Stone]]* ամսագիրը «Be My Baby» երգը՝ Ronettes–ի կատարմամբ, ներառել է «Բոլոր ժամանակների 500 մեծագույն երգեր» իր ցանկում, որտեղ այն զբաղեցնում է քսաներկուերորդ տեղը։ 2011 թվականի ցանկում երգը նույնպես ներառվել է և կրկին եղել է քսաներկուերորդը։ Իսկ 2014 թվականին բրիտանական «*[[NME|New Musical Express]]»* երաժշտական ամսագիրը «Be My Baby» երգը ներառել է արդեն իր կազմած «Բոլոր ժամանակների 500 մեծագույն երգեր» ցանկի իններորդ հորիզոնականում։

Ronettes–ի երգը ընդգրկված է Ռոքնռոլի փառքի սրահի կողմից կազմած «*500 Songs That Shaped Rock and Roll*» (500 երգեր, որոնք ձևավորել են ռոքնռոլը) ցանկում։

Այս երգը հայտնվել է նաև «Թայմ» ամսագրի 2011 թվականի «*All-TIME 100 Songs*» ցանկում («Թայմ» ամսագրի հիմնադրման պահից՝ 1923 թվականից սկսած լավագույն հարյուր երգերի ցանկ)։

## Նախապատմություն
«Be My Baby» երգը գրվել է Ֆիլ Սպեկտորի, Ջեֆֆ Բարիի և Էլլի Գրինվիչի կողմից Սպեկտորի գրասենյակում`Լոս Անջելեսում։ 1963 թվականի սկզբին լսումներ էր անցկացրել տրիոյի համար, որին մասնակցել էին Վերոնիկա (հայտնի նաև որպես «Ռոննի») և Էսթել Բենեթ քույրերը և նրանց զարմուհի Նեդրա Թելլին։ Նրանք ելույթ էին ունենում «Ռոննին և բարեկամները» և «The Ronettes» անունների ներքո։ Տպավորվելով Ռոնիի գլվավորությամբ 1956 թվականի «Why Do Fools Fall in Love» հիթի հանպատրաստից կատարմումամբ՝ Սպեկտորը առաջարկել է աղջիկներին իր օրիգինալ երգը՝ «Why Don't They Let Us Fall in Love»։ Բենդը երգը ձայնագրել է «*Gold Star*» ձայնագրման ստուդիայում, սակայն Սպեկտորը հետաձգել է երգի թողարկումը, քանի որ նա կարծում էր, որ բենդին ավելի շատ ժամանակ է պետք բեմի վրա ներկայանալ սովորելու համար։

Սպեկտորը, որը այդ ժամանակ ամուսնական խնդիրներ ուներ, միաժամանակ նաև զգացմունքներ ուներ Ռոննիի նկատմամբ։ Կենսագիր և լրագրող Միք Բրաունը ենթադրել է, որ «Be My Baby» երգը գրվել է որպես Ռոննիի հանդեպ աճող զգացմունքների հստակ հայտարարություն, և որ այն դարձել է նրանց ամուսնության նախապատմությունը, որը տևել է 1960–ական թվականների վերջից մինչև 1970–ական թվականների սկիզբ։ Երգչուհի Դարլին Լավը, որը ձյնագրվել է Սպեկտորի հետ, ասել է, որ «Be My Baby» երգը իսկապես արդյունավետ միջոց էր Սպեկտորի համար՝ Ռոննիին իր սերը հայտնելու համար։

## Ծանոթագրություններ

## Արտաքին հղումներ
* «Be My Baby» в исп. The Ronettes на сайте AllMusic

Կատեգորիա:Ամերիկյան երգեր
Կատեգորիա:Երգեր այբբենական կարգով
Կատեգորիա:Փոփ երգեր
Դոնաթո Կարրիզի

**Դոնաթո Կարրիզի** (, ), իտալացի գրող, ռեժիսոր և սցենարիստ։ Որպես ռեժիսոր դեբյուտը կայացել է 2017 թվականին՝ «Աղջիկը մառախուղի մեջ» ֆիլմով, որը նկարահանել է իր իսկ հեղինակած համանուն գրքի հիման վրա։ 2018  թվականի Դավիթ դի Դոնաթելլո մրցանակաբաշխության «Լավագույն ռեժիսորական դեբյուտ» կատեգորիայի լաուրեատ։ Դա 2019 թվականին ԱՄՆ-ում անց կացվող Իտալական կինոյի փառատոնի առանձնահատկություններից մեկն էր, երբ իտալական ֆիլմերը առաջխաղացվում էին մի քանի քաղաքներում։

## Կենսագրություն
Բնակվում է Հռոմում և Միլանում, համագործակցում է Corriere della Sera-ի հետ։ Տիտո Լիվիո Դի Մարտինա Ֆրանկա դասական միջնակարգ դպրոցում ուսանելուց հետո ավարտել է իրավաբանության ֆակուլտետը՝ դիսերտացիան գրելով «Հրեշ Ֆոլինյո» թեմայով, որը իտալական սերիական մարդասպան Լուիջի Կյատիի մասին էր։ Սերիական մարդասպանների վարքի հանդեպ հետաքրքրությունն ու Կյատիի հետ անձնական հանդիպումը հետագայում ոգեշնչում են Կարրիզիին գրել իր առաջին թրիլլերը՝ «Հուշարարը»։

2007 թվականին ստացել է բակալավրի աստիճան կրիմինոլոգիայի և վարքաբանական գիտությունների բնագավառում։

2009 թվականին Իտալիայում Կարրիզիի հեղինակած դեբյուտային վեպը արժանացել է պատվավոր Բանկարելլայի մրցանակի։ Մի քանի շաբաթ շարունակ այն ընդգրկված է եղել գերմանական Spiegel ամսագրում, որպես բեսթսելլեր, և թարգմանվել է առավել քան 20 լեզվով, այդ թվում եբրայերենն ու վիետնամերենը։

2018 թվականից հեղինակության կուրսեր է դասավանդում IULM համալսարանում։

## Մրցանակներ
* 2009 ─ Բանկարելլա մրցանակ, «Հուշարարը» () գրքի համար։

## Վեպեր
* «Հուշարարը» (Միլա Վասկես - 1, *Il suggeritore*, 2009)
* «Հռոմի անհետացած աղջիկները» (Մարկուս և Սանդրա - 1, *Il tribunale delle anime*, 2011)
* «Թղթե ծաղիկներով կինը» (*La donna dei fiori di carta*, 2012)
* «Չարի թեորեմը» (Միլա Վասկես - 2, *L'ipotesi del male*, 2013)
* «Շողքի որսորդը» (Մարկուս և Սանդրա - 2, *Il cacciatore del buio*, 2014)
* «Աղջկը մառախուղի մեջ» (*La ragazza nella nebbia*, 2015)
* «Շողքերի մաեստրո» ( Մարկուս և Սանդրա - 3, *Il maestro delle ombre*, 2016)
* «Աղջիկը լաբիրինթոսում» (Միլա Վասկես - 3, *L'uomo del labirinto*, 2017)
* «Հուշարարի խաղը» (Միլա Վասկես - 4, *Il gioco del suggeritore*, 2018)
* «Ձայների տունը» (Պյետրո Ջերբեր - 1, *La casa delle voci*, 2019)
* «Ես անդունդ եմ» (*Io sono l'abisso*, 2020)
* «Տուն առանց հիշողությունների» (Պյետրո Ջերբեր - 2, *La casa senza ricordi*, 2021)
* «Կրակների տունը» (Պյետրո Ջերբեր - 3, *La casa delle luci*, 2022)

## Ֆիլմագրություն
* «Աղջիկը մառախուղի մեջ» (2017)
* «Աղջիկը լաբիրինթոսում» (2019)
* «Աղջիկը անդունդում» (2022)

## Արտաքին հղումներ
* 
* https://www.imdb.com/name/nm2621810/

## Ծանոթագրություններ

Կատեգորիա:Իտալացի գրողներ
Կատեգորիա:Իտալացի ռեժիսորներ
Կատեգորիա:Իտալացի սցենարիստներ
Կատեգորիա:Իտալացի լրագրողներ
Կատեգորիա:Իտալացի իրավաբաններ
Կատեգորիա:Իտալացի դրամատուրգներ
Կատեգորիա:Իտալացի կինոռեժիսորներ
Աղջիկը լաբիրինթոսում (ֆիլմ)

**«Աղջիկը լաբիրինթոսում»** (), 2019 թվականին Դոնաթո Կարրիզիի կողմից նկարահանված կինոֆիլմ, որի հիմքում ընկած է իր իսկ հեղինակած 2017 թվականին հրապարակված համանուն վեպը։ Ֆիլմում նկարահանվել են Տոնի Սերվիլլոն, Վալենտինա Բելլեն, Վինիսիո Մարչիոնին և Դասթին Հոֆմանը։ Թրեյլերը դուրս է եկել 2019 թվականի օգոստոսի 25-ին։ Ֆիլմը իտալական կինոթատրոններում սկսել է ցուցադրվել 2019 թվականի հոկտեմբերի 30-ից։ Ֆիլմի հիմնական մասը նկարահանվել է Հռոմում։ 2019 թվականին Noir in Festival փառատոնին ֆիլմը նոմինացվել է Կալյարի մրցանակին։

## Սյուժե
13-ամյա դպրոցական Սամանթա Անդրետտին դպրոց գնալու ճանապարհին առևանգվում է։ 15 տարի անց, անանուն հեռախոսազանգի միջոցով, նրան գտնում են ճահճի մոտակայքում կոտրված ոտքով։ Հեռուստատեսային լրատվամիջոցները հայտնում են այն մասին, որ գտնված աղջիկը տեղակայված է հիվանդանոցում, և նրա հետ աշխատում է պրոֆայլեր բժիշկ Գրինը։ Իմանալով այդ նորությունները, մասնավոր խուզարկու Բրունո Ջենկոն, ում էլ,որ անհետացած աղջկա ծնողները սկզբնապես վստահել էին իրենց դստերը որոնումը (և ով այդ ժամանակ հրաժարվել էր), 15 տարի անց, սրտի անբուժելի հիվանդության պատճառով շուտակա անխուսափելի մահվան սպասումով, որոշում է անց կացնել սեփական հետաքննությունը։ Խուզարկուն գտնում է հաշմանդամին, ով զանգահարել էր ոստիկանություն, և նա հայտնում է, որ ճահճի մոտ աղջկա կողքին նկատել է ճագարի դիմակով մարդու։

Ջենկոն այցելում է անհայտ կորածների արխիվ, որտեղ գտնում է Սայմոն Բերիշին։ Սայմոն Բերիշը աշխատում է միայնության մեջ, քանի որ նրա միակ կոլլեգա Միլա Վասկեսը արդեն 24 ժամ է կապի դուրս չի գալիս(հետաքննվող գործերից մեկի հետքին ընկնելու պատճառով)։ Բերիշը օգնում է Ջենկոյին իմանալ, որ առևանգման գործերից մեկում արդեն հանդես եկել են ճագարները։ Ռոբին Բասսոն, բար և խելոք երեխա, ով փոր տարիքում առևանգվել է և հայտնվել երեք օր անց, հետագայում ցույց է տվել իր ագրեսիան ու թաղել կենդանի ճագարներին։ Ծնողները հրաժարվել են նրա հանդեպ ունեցած ծնողական իրավունքներից և ուղարկել ֆերմա։ Ջենկոն այցելում է այդ ֆերմա՝ նախկին մանկատուն, որտեղ և ապրել է այդ երեխան, ու հանդիպում տարեց կնոջ, ով էլ պատմում է «մթի երեխաների» մասին (այսինքն կորած և նորից հայտնված), և ցույց է տալիս Բասսոյին պատկանող Բաքս բաննիի մասին կոմիքսը։

## Դերերում
* Դասթին Հոֆման — *բժիշկ Գրին*
* Տոնի Սերվիլլո — *դետեկտիվ Բրունո Ջենկո*
* Վալենտինա Բելլե — *Միլա Վասկես*
* Վինիչո Մարկոնի — *Սայմոն Բերիշ*
* Սերջիո Գրոսինի — *Ռոբին Բասսո/Պետեր Լայ*
* Ռիկարդո Չիչոնյա — *Պոլ Մասինսկի*
* Կատերինա Շուլգա — *Լինդա*
* Օրլանդո Չինկե — *Բաուեր*

## Հետադարձ կապ
Ֆիլմը Rotten Tomatoes կայքում ունի 40% հավանության ռեյտինգ, ինչը հաշվված է հինգ կարծիքների հիման վրա, և միջինացված վիճակագրությունն է 5/10։

## Ծանոթագրություններ

## Արտաքին հղումներ
* 

Կատեգորիա:Իտալական ֆիլմեր
Կատեգորիա:Իտալական ֆիլմեր ըստ ժանրի
Կատեգորիա:2019 ֆիլմեր
Կատեգորիա:Իտալական քրեական ֆիլմեր
Կատեգորիա:Իտալական թրիլեր ֆիլմեր
Կատեգորիա:2010-ականների իտալերեն ֆիլմեր
Մերիթ Ուիվեր

**Մերիթ Կարմեն Ուիվեր**  (. ), ամերիկացի դերասանուհի։ Էմմի մրցանակի կրկնակի դափնեկիր է, բացի այդ՝ առաջադրվել է Ոսկե գլոբուսի։

## Կենսագրություն
Ուիվերը ծնվել է Նյու Յորքի Մանհեթեն շրջանում։ Նրան մեծացրել, դաստիարակել է միայնակ մայր հանդիսացող Ջորջիա Ուիվերը, ով եղել է սոցիալական աշխատող։ Մերիթն ավարտել է Սառա Լոուրենսի անվան քոլեջը։

Դերասանական իր կարիերան սկսել է իննսունական թվականներին՝ դերակատարումներով հանդես գալով Օֆ-Բրոդվեյի բեմում։ Միևնույն ժամանակ նա փոքր դերեր է խաղացել  « Նշաններ », « Մայքլ Քլեյթոն » և « Վայրի բնություն » ֆիլմերում, ինչպես նաև նկարահանվել է « Օրենք և կարգ », « Օրենք և կարգ. Հանցավոր մտադրություն և Գաղտնալսում  հեռուստասերիալների դրվագներում։  2006–2007 թվականներին երկրորդ պլանի դեր է խաղացել «Studio 60»-ը  Sunset Strip-ում  հեռուստասերիալում։

Ուիվերը առավել հայտնի է Զոի Բերկովի դերի կատարումով Բուժքույր Ջեքի հեռուստասերիալում, որտեղ նա նկարահանվել է 2009-ից 2015 թվականներին 2012 թվականին առաջադրվել է «Էմմի» մրցանակի ՝ կատակերգական սերիալում երկրորդ պլանի դերի լավագույն կատարման համար, իսկ 2013 թվականին անսպասելիորեն շահել է այդ մրցանակը շոուում իր կատարած աշխատանքի համար։

## Ֆիլմագրություն

## Մրցանակներ և անվանակարգեր

## Ծանոթագրություններ

## Արտաքին հղումներ
** 

Կատեգորիա:1980 ծնունդներ
Կատեգորիա:20-րդ դարի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Դերասանուհիներ այբբենական կարգով
Կատեգորիա:Հունվարի 7 ծնունդներ
Կատեգորիա:Ամերիկացի երեխա դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Թատրոնի ամերիկացի դերասանուհիներ
Անատոլի Շուտով

**Անատոլի Ալեքսանդրովիչ Շուտով**  (), խորհրդային և ռուս թատրոնի դերասան և ռեժիսոր, Ռուսաստանի Դաշնության վաստակավոր արտիստ (1995 թվական)։

## Կենսագրության
Անատոլի Շուտովն ավարտել է Վլադիվոստոկի Հեռավոր Արևելքի արվեստի ինստիտուտը։ Դերասանական կարիերան սկսել է Կոմսոմոլսկի Ամուրի դրամատիկական թատրոնից։ 1976-1996 թվականներին եղել է Կոմսոմոլսկի Ամուրի դրամատիկական թատրոնի տնօրենը և գեղարվեստական ղեկավարը։ 1993 թվականին ավարտել է ռեժիսուրայի բարձրագույն կուրսերը (վարպետ՝ Վլադիմիր Անդրեև)։

1996-2007 թվականներին եղել է Խաբարովսկի շրջանային դրամատիկական թատրոնի տնօրեն և գեղարվեստական ղեկավար։

Որպես ռեժիսոր բեմադրել է 10-ից ավելի ներկայացումներ Խաբարովսկի, Կոմսոմոլսկի Ամուրի և Բլագավեշենսկի թատրոններում։ 1999-2003 թվականներին ղեկավարել է Խաբարովսկի մշակույթի և արվեստի պետական ինստիտուտի դերասանական ֆակուլտետը։

Մահացել է 2013 թվականի նոյեմբերի 15-ին 67 տարեկանում։

## Պարգևներ

* Ռուսաստանի Դաշնության վաստակավոր արտիստ (1995 թվական)։

## Աշխատանքները թատրոնում

### Դերասան

* «Քեռի Վանյա» Ա. Չեխով, *Վոյնիցկի*
* «Հարսնացուն Իմերիտիից» Վ. Կոնստանտինովա, Բ. Ռացեր, *Բելին*
* «Կատաղած գումարներ» Ա. Օստրովսկի,*Տելյատև*
* «Հետո-հետո» Մ. Շատրովի,*Գեներալ*
* «Տիկին առաջին հերթին» Կալդերոնի, Դոն Ֆելիքս
* «Մարիա Ստյուարտ» Ու. Շեքսպիր, *Մորտիմեր*
* «Ամուր-հայրիկ» Ն. Զադորնովա, *Իվան*
* «Միշելովկա» Ա. Քրիստի, *Պարավիչինի*
* «Էներգետիկ մարդիկ» Վ. Շուկշինի, *Ճաղատը*

### Ռեժիսորի օգնական

* «Սիրեկանները Վերնոնից» (Լյուդմիլա Ռազումովսկայա)
* «ֆրանսիական ընթրիք» (Մ. Կամոլետտի)
* «Հայրիկը սարդոսայնում» (Ռեյ Կունի)
* «Անորսալի Ֆունտիկ» (Վ. Շուլժիկ)
* «Կադիլ» (Վլադիմիր Գուրկին)
* «Ավանակները» (Ժան Անույ)
* «Միայնակ սրտերի միություն» (Լ. Զորին)
* «Ընտանեկան դիմանկար անծանոթի հետ» (Ս. Լոբոզերով)
* «Տատիկներն ամուսնացել են» (Ֆ. Բուլյակով)

## Ծանոթագրություններ

## Արտաքին հղումներ
* Խաբովսկու ծայրամասաին դրամատիկական և կատակերգական թատրոն http://www.teatr-planet.ru/node/75
* «Մուխոմորն սկսել է իր կարիերան Խաբարովսկում» (Շուտով․ Յուրի Կուզնեցոզայի մասին հուշեր//Խաղաղօվկիանոսյան աստղ։ 03.03.2001

Կատեգորիա:Ռուս դերասաններ
Կատեգորիա:20-րդ դարի թատերական ռեժիսորներ
Կատեգորիա:Ռուս թատերական ռեժիսորներ
Կատեգորիա:Դերասաններ այբբենական կարգով
Կատեգորիա:Խորհրդային դերասաններ
Կատեգորիա:Թատերական ռեժիսորներ այբբենական կարգով
Կատեգորիա:21-րդ դարի դերասաններ
Կատեգորիա:20-րդ դարի դերասաններ
Կատեգորիա:Մանկավարժներ այբբենական կարգով
Սիլվիա Աձոնի

**Սիլվիա Աձոնի** (, ), բալետի իտալացի պարուհի, որը որպես գլխավոր պարուհի հանդես է գալիս «Համբուրգի բալետ» բալետային թատերախմբում։

## Վաղ կյանք
Աձոնին ծնվել է Իտալիայում։ Սովորել է իր հայրենի քաղաքի բալետի դպրոցում, իսկ ավելի ուշ՝ Գերմանիայի «Համբուրգի բալետում»։

## Կարիերա
1993 թվականին Սիլիվիան միացել է «Համբուրգի բալետին», 3 տարի անց դարձել մենակատար։ 2011 թվականին նշանակվել է թատերախմբի գլխավոր պարուհի։ Նա հեղինակային դերեր է ունեցել Ջոն Նոյմայերի ստեղծագործություններում, ինչպիսիք են «Օլգա Պրեոբրաժենսկայան Նիժինսկիում», «Աշենբախի հայեցակարգը», «Մահը Վենետիկում» և «Հրեշտակի Սուրբծննդյան օրատորիան»։ Բալերինայի ռեպերտուարներում են գտնվում նաև Ֆրեդերիկ Աշտոնի, Ջորջ Բալանչինի, Մաց Էկի և Քրիստոֆեր Ուիլդոնի ստեղծագործությունները։ Որպես հյուր արտիստ՝ պարել է Գերմանիայում, Ռուսաստանում, Լեհաստանում, Իտալիայում, Ճապոնիայում, ԱՄՆ-ում, Թայվանում, Ավստրալիայում և Ավստրիայում։ Մասնակցել է Ալեսանդրա Ֆերիի, Ռոբերտո Բոլլեի և Մանուել Լեգրիսի գալա համերգներին, ինչպես նաև հանդես է եկել «Թագավորական բալետում»։ Բացի այդ, Իտալիայում անց է կացրել «Սիլվիա և ընկերներ» գալա համերգը։

## Ընտրված ռեպերտուար
«Համբուրգի բալետում» Աձոնիի ռեպերտուարը ներառում է․

## Մրցանակներ
Աղբյուր․
*1996 թվական - Dr.-Wilhhelm-Oberdörffer
*2004 թվական - Danza & Danza Prize, Լավագույն իտալացի պարուհի արտերկրում
*2006-2007 թվական - Rolf Mares Prize for the Hamburg Theaters- Հրաշալի կատարում
*2008 թվական - Benois de la Danse
*2000 թվական - Les Étoiles de Ballet Dance Award
*2013 թվական - Positano,տարվա լավագույն իտալացի պարուհի
*2014 թվական - Premio Roma

## Անձնական կյանք
Ամուսնացել է Ալեքսանդր Ռյաբկոյի հետ, որը նույնպես բալետի պարող է։

## Ծանոթագրություններ

Կատեգորիա:21-րդ դարի իտալացի կանայք
Կատեգորիա:21-րդ դարի իտալացիներ
Կատեգորիա:Իտալացիներ
Կատեգորիա:Պարուհիներ
Ջոն Քենեդու անվան միջազգային օդանավակայան

**Ջոն Քենեդիի օդանավակայան** ( անգլ. ՝ John F. Kennedy International Airport ; IATA ՝ JFK, ICAO: KJFK ), միջազգային օդանավակայան Միացյալ Նահանգներում, գտնվում է Քուինս թաղամասում՝ Նյու Յորքի հարավարևելյան մասում, քսան կիլոմետր հեռավորության վրա, Ստորին Մանհեթենից հարավ-արևելք։ Միջազգային թռիչքների քանակով առաջինն է երկրում։ Օդանավակայանից օգտվում են ավելի քան իննսուն ավիաընկերություններ։ Օդանավակայանն իր աշխատանքն սկսել է 1947 թվականից։ Այն ի սկզբանե կոչվել է «Idlewild» այն գոլֆի դաշտի անվանումից, որի տեղում կառուցվել է օդանավակայանը։ 1963 թվականի դեկտեմբերին այն, ի պատիվ Միացյալ Նահանգների 35-րդ նախագահ Ջոն Քենեդիի վերանվանվել է Ջոն Քենեդիի անվան միջազգային օդանավակայան։ Օդանավակայանը առաջատար դիրք է զբաղեցնում արտերկրից ԱՄՆ ուղևորափոխադրման և բեռների փոխադրման գործում։ Այսպիսով, 2018 թվականին օդանավակայանը սպասարկել է ավելի քան 61 միլիոն ուղևորի։

## Օդանավակայանի վիճակագրություն
Թեև օդանավակայանը հայտնի է որպես Միացյալ Նահանգների և Նյու Յորքի գլխավոր միջազգային դարպաս, այն նաև սպասարկում է նաև ներքին թռիչքներ ամբողջ երկրում, հիմնականում դեպի Արևմտյան կողմ։ 2005 թվականին օդանավակայանի ծառայություններից օգտվել է 41 միլիոն ուղևոր,  Նյուարկ (33 միլիոն) և Լա-Գվարդիա (26 միլիոն) օդանավակայանների հետ միասին մոտ 100 միլիոն մարդ օգտվել է Նյու Յորքի օդային դարպասներից՝ Նյու Յորքը դարձնելով ամենաակտիվ այցելվող քաղաքը ԱՄՆ-ում։

## Պատմություն
Օդանավակայանը սկսել է գործել 1947 թվականին Նյու Յորքի և Նյու Ջերսիի տրանսպորտային վարչությունների պայմանագրով։ Շինարարության ծախսերը կազմում էին մոտ 60 մլն դոլար։ Ուսումնասիրությունները ցույց են տվել, որ օդանավակայանը տարեկան 6,6 միլիարդ դոլար շահույթ է ապահովում։ Օդանավակայանում աշխատում է շուրջ 207 հազար մարդ։ Օդանավակայանի շինարարությունը սկսվել է 1942 թվականին՝ համեստ նկրտումներով։ Օդանավակայանից առաջին կոմերցիոն թռիչքը կատարվել է 1948 թվականի հուլիսի 1-ին, իսկ նույն թվականի հուլիսի 31-ին այն վերանվանվեց «Նյու Յորքի միջազգային օդանավակայան», թեև «Idlewild» անվանումը մնաց ընդհանուր օգտագործման մեջ։ Օդանավակայանն իր ներկայիս անվանումը ստացել է 1963 թվականին՝ նախագահ Ջ.Ֆ. Քենեդիի սպանությունից մեկ ամիս անց։

## Պատկերասրահ

File:John F. Kennedy Airport 2021a.jpg
File:JFK Terminal 1.jpg
File:JFKNewYorkTerm4 1.jpg
File:JFK Terminal 5 Ticketing and Check-In.jpg
File:JFK Terminal 7.JPG
File:John F. Kennedy Airport 2021b.jpg
File:Manhattan Skyline seen from John F. Kennedy Airport.jpg
File:Departing JFK.JPG



## Ծանոթագրություններ

Կատեգորիա:Օդային տրանսպորտի միջազգային ասոցիացիայի անդամներ
Կատեգորիա:Օդանավակայաններ այբբենական կարգով
Կատեգորիա:Օդանավակայաններ ըստ հիմնադրման տարեթվի
Տոքսոդոններ

**Տոքսոդոններ** (, от  «սոխ» և  «ատամ», նոտոունգուլատաների (Notoungulata) կարգի *Toxodontidae* ընտանիքի անհետացած խոտակեր կաթնասունների ցեղ։ Ապրել է 11,6 միլիոնից 12 հազար տարի առաջ՝ ուշ միոցենից մինչև պլեյստոցենի վերջը։ Նրանք ապրել են մինչև ժամանակակից մարդկանց ժամանումը Ամերիկա. կենդանիների որսը, ենթադրաբար, հանգեցրել է տոքսոդոնների ոչնչացմանը։

## Նկարագրություն
Տոքսոդոնների քաշը հասնում էր մինչև երկու տոննայի, իսկ մարմնի երկարությունը՝ ավելի քան 2,7 մետրի, վզակոթում բարձրությունը մոտ 1,5 մ էր։ Արտաքին տեսքով և կառուցվածքով տոքսոդոնները զուգորդվում են ռնգեղջյուրի հետ։ Գլանաձև մարմինը թույլ է տալիս եզրակացնել հսկայական մարսողական ապարատի մասին։ Ժամանակակից ռնգեղջյուրների նման տոքսոդոններն ունեին կարճ և ուժեղ ոտքեր՝ երեք մատով։ Կտրիչները դուրս էին ցցված և, ամենայն հավանականությամբ, ծառայում էին ծառերից տերևներ պոկելուն։

## Վարք
Որպես կանոն, գիտնականները ենթադրում են, որ տոքսոդոնները, ինչպես գետաձիերը, կիսաջրային ապրելակերպ են վարել։ Դա վկայում են համեմատաբար բարձր տեղակայված աչքերը և քթանցքները, ինչպես նաև կարճ վերջույթները։ Ատամների կառուցվածքը խոսում է բուսակերության մասին, ինչը հաստատվում է ածխածնի իզոտոպների ուսումնասիրություններով։ Տոքսոդոններն ապրել են տարբեր կլիմայական գոտիներում՝ արևադարձային անտառներից մինչև սավաննաներ, ինչը վկայում է դրանց էկոլոգիական պլաստիկության մասին։

## Տեսակներ
Ըստ «Fossilworks» կայքի՝ սեռը ներառում է 11 անհետացած տեսակ․
* 
* 
* 
* 
* 
* 
* 
* 
*  [syn. , , , , ]
* 
* 

## Նմանատիպ տոքսոդոններ
Հարավային Ամերիկայի և Կենտրոնական Ամերիկայի պլեյստոցենում ապրում էր նմանատիպ սեռ, որը կոչվում էր միքսոտոքսոդոններ։

## Ծանոթագրություններ

## Գրականություն
* Dorling Kindersley: *Encyclopedia of Dinosaurs and Prehistoric Life*. 2001, S. 247, ISBN 3-8310-0342-4

Կատեգորիա:Ընկերքավորներ
Կատեգորիա:Ողնաշարավորներ
Կատեգորիա:Պլեյստոցեն
Կատեգորիա:Քորդավորներ
Գեորգ Մայեր

**Գեորգ Մայեր** (), գերմանա-ուրուգվայցի շախմատիստ, գրոսմայստեր, որը ներկայացնում է Ուրուգվայը։ Մինչև 2021 թվականը ներկայացրել է Գերմանիան։

## Շախմատային կարիերա
Մայերը 2009 թվականին հանդես է եկել ՖԻԴԵ-ի աշխարհի գավաթի խաղարկությունում՝ առաջին շրջանում հաղթելով Տիգրան Լ. Պետրոսյանին, ապա պարտվելով Մաքսիմ Վաշիե-Լագրավին։ 2023 թվականի Շախմատի աշխարհի գավաթի խաղարկությունում նա կրկին դուրս եկավ երկրորդ շրջան՝ առաջին շրջանում հաղթելով Բեռնարդո Ռոսելիին, իսկ հետո պարտվելով Խամես Սանտոս Լատասին։

2009 թվականի դեկտեմբերին Մայերը Խուլիո Գրանդայի, Վիկտոր Լազնիչկայի և Կիրիլ Գեորգիևի հետ զբաղեցրեց 1-4-րդ տեղերը Մագիստրալ Պամպլոնայի 19-րդ մրցաշարում։ 2014 թվականին նա Դորտմունդի Սպարկասենի շախմատային հանդիպմանը հավասարվեց Պետեր Լեկոյի հետ երկրորդ տեղին, որը հաղթեց Ֆաբիանո Կարուանան։ Մայերը հաղթեց 2017 թվականին Երուսաղեմում կայացած Մաքաբիայի խաղերի գլխավոր գրոսմայստերների մրցաշարում՝ առաջ անցնելով ուկրաինացի Ալեքսանդր Մոիսեենկոյից։

Թիմային խաղերում նա Գերմանիայի կազմում հանդես է եկել Շախմատային օլիմպիադայում, Շախմատի աշխարհի թիմային առաջնությունում, Շախմատի Եվրոպայի թիմային առաջնությունում և Միտրոպայի գավաթում։ Նրա թիմը ոսկե մեդալ է նվաճել 2011 թվականին Հունաստանի Պորտո Կարաս քաղաքում կայացած Եվրոպայի թիմային առաջնությունում։

Մեջբերելով Գերմանիայի շախմատի ֆեդերացիայում մեկ այլ շախմատիստի նկատմամբ հետապնդումները՝ Մայերը հայտարարել է, որ կլքի ֆեդերացիան և կխաղա Ուրուգվայի դրոշի ներքո։ Անցումը պաշտոնապես տեղի է ունեցել 2021 թվականի նոյեմբերի 1-ին։

## Վարկանիշի փոփոխության գծապատկեր

## Ծանոթագրություններ

## Արտաքին հղումներ
* Interview with Georg Meier at Chessdom.com 

Կատեգորիա:Բնօրինակում անաղբյուր հոդվածներ
Կատեգորիա:Գերմանացի շախմատիստներ
Կատեգորիա:Շախմատի գրոսմայստերներ
Կատեգորիա:Շախմատի միջազգային վարպետներ
Բույսերի թառամում

**Բույսերի թառամում**, հիվանդություն, բնորոշվում է բույսերի տարբեր օրգանների թոշնումով, որը կապված է տուրգորի անկման հետ (հաճախ տերևների վրա գոյանում են բնորոշ բծեր)։ Նկատվում է բույսի կամ նրա առանձին մասերի մակաբույծ միկրոօրգանիզմներով ախտահարման, արմատների մեխանիկական վնասման, տերևներով ջրի արագ գոլորշացման, հողում ջրի անբավարարության (բույսերի թորշոմության) և որոշ այլ անբարենպաստ գործոնների ազդեցության դեպքերում։ Բակտերիաներով առաջացած բույսերի թառամում կոչվում է տրախեոբակտերոզ, ախտածին սնկերով հարուցվածը՝ տրախեոմիկոզ։ Բույսերի թառամման հարուցիչներն ապրում են հողում կամ բուսական մնացորդներում և արմատների միջոցով թափանցում են բույսի անոթային համակարգ։ Ջրային ռեժիմի խախտման հետևանքով (տերևներից ջրի տրանսպիրացումը գերազանցում է հյուսվածքներ մտնող ջրի քանակին) առաջացող բույսերի թառամումը կարող է լինել ժամանակավոր (կարճատև) ու տևական։

Ժամանակավոր բույսերի թառամում առաջանում է, երբ հողից բույսին անցնող ջուրը չի հասցնում հավասարակշռել բույսերի կողմից ջրի ծախսը, սակայն տերևային գոլորշացման (տրանսպիրացիա) թուլացման դեպքում ջրային հաշվեկշիռը և բույսի բնականոն վիճակը վերականգնվում են։ Տևական բույսերի թառամումն առաջանում է, երբ հողում բույսին մատչելի շատ քիչ ջուր մնում է (կամ ընդհանրապես չի մնում), և պակասորդը չի լրացվում նույնիսկ գիշերային ժամերին։

Բույսերի թառամման դեպքում աճը կանգ է առնում, խանգարվում են լուսասինթեզը, շնչառությունը և այլ կարևոր կենսընթացներ, բջիջները մահանում են, և (տևական բույսերի թառամման դեպքում) բույսը չորանում է։ Բույսերի թառամումը կանխում են ոռոգման միջոցով, բույսերի հանքերի սնուցման բարելավմամբ, սերմերի և սածիլների նախացանքերի կոփմամբ, երաշտադիմացկուն սորտերի օգտագործմամբ։

## Տես նաև

* Բույսերի կայուն թառամման խոնավություն
* Երաշտադիմացկունություն
* Ջրային ռեժիմ բույսերի
* Բույսերի անոթային հիվանդություններ
* Վիլտ
* Ֆուզարիոզներ

## Պայքարի միջոցառումներ
Կայուն սորտերի մշակություն, ցանքաշրջանառություն, ագրոտեխնիկական գործադրաձևեր, սերմերի վարակազերծում, սնկասպանների կիրառում, բուսային մնացորդների (արմատներով հանդերձ) հավաքում և այրում, խոր աշնանավար, մոլախոտերի ոչնչացում, պարարտացում։

Կատեգորիա:Բույսեր
Կատեգորիա:Բույսերի տիպեր
Քալ Նյուփորթ

**Քալվին Նյուփորթ** (, ), ամերիկացի ոչ գեղարվեստական գրող և համակարգչային գիտության դոցենտ Ջորջթաունի համալսարանում։

## Կրթություն
Նյուփորթն ավարտել է բակալավրիատը Դարթմութի քոլեջում 2004 թվականին և ստացել դոկտորի աստիճանը համակարգչային գիտության ոլորտում Մասաչուսեթսի տեխնոլոգիական ինստիտուտի կողմից 2009 թվականին, Նենսի Լինչի ղեկավարությամբ։

## Կարիերա
Նյուփորթը միացել է Ջորջթաունի համալսարանին որպես համակարգչային գիտության ասիստենտ 2011-ին և պաշտոնավարել մինչև 2017 թվականը։ Նրա աշխատանքը կենտրոնանում է բաշխված ալգորիթմների վրա՝ դժվարին ցանցային սցենարներում և ներառում է բնության մեջ կապի համակարգերի ուսումնասիրությունը։ Նյուփորթը ներկայումս Պրովոստի վաստակավոր դոցենտ է Ջորջթաունի համալսարանի համակարգչային գիտության ամբիոնում և ութ գրքերի հեղինակ։

## Ծանոթագրություններ

Կատեգորիա:21-րդ դարի ամերիկացի տղամարդ գրողներ
Կատեգորիա:ԱՄՆ-ի ինֆորմատիկայի ոլորտի գիտնականներ
Կատեգորիա:Ամերիկացի բլոգերներ
Կատեգորիա:Մասաչուսեթսի տեխնոլոգիական ինստիտուտի շրջանավարտներ
Կատեգորիա:Ամերիկացի գրողներ
Կատեգորիա:Ամերիկացի գիտնականներ
Կատեգորիա:21-րդ դարի ոչ գեղարվեստական գրողներ
Uniqlo

**Uniqlo** ( *Kabushiki-gaisha Yunikuro*), ճապոնական ընկերություն, որը նախագծում, արտադրում և վաճառում է ամենօրյա հագուստ։ Սկզբնապես հիմնադրվելով Ճապոնիայում՝ ընկերությունը ընդլայնվել է Ճապոնիայից դուրս 21-րդ դարում և արագ դարձել հագուստի խոշոր բրենդ՝ համեմատելի այնպիսի ընկերությունների հետ, ինչպիսիք են H&M-ը։ *Uniqlo*-ն հասանելի կլինի 2024 թվականին՝ 2400 գնով։

## Պատմություն
*Uniqlo*-ն հիմնադրվել է 1949 թվականին Ուբեում (Յամագուչի)՝ որպես *Fast Retailing* ընկերությունների խմբի մաս։

1984 թվականին Հիրոսիմայում բացվեց հագուստի յուրահատուկ խանութ, որը կոչվում էր *Unique Clothing Warehouse*, որը հետագայում կրճատվեց և դարձավ *Uniqlo*։

*Uniqlo*-ն իր առաջին խանութը բացել է Ճապոնիայից դուրս՝ Լոնդոնում 2001 թվականին, իսկ առաջին խանութը Շանհայում՝ 2002 թվականին։ Առաջին ամերիկյան *Uniqlo*-ն բացվել է Նյու Նյու Յորքում 2005 թվականին։

Ներկայումս *Uniqlo*-ում աշխատում է ավելի քան 30.000 մարդ և գործում է ավելի քան 25 երկրներում։ *Uniqlo*-ի ավելի քան 800 խանութ կա Ճապոնիայում (ավելի քան 100 միայն Տոկիոյում) և ավելի քան 1600 խանութ Ճապոնիայից դուրս։

## Լոգոներ

File:Uniqlo 1999.svg|նախկին *Uniqlo* լոգոն
File:UNIQLO logo.svg|*Uniqlo*-ի լոգոն այբուբենով
File:UNIQLO logo (Japanese).svg|*Uniqlo* լոգոն ճապոներեն


## Ծանոթագրություններ

## Արտաքին հղումներ
*Uniqlo-ի պաշտոնական կայք

Կատեգորիա:Ճապոնական ապրանքանիշեր
Կատեգորիա:Ճապոնական ընկերություններ
Կատեգորիա:Նորաձևություն
Ամառային օլիմպիական խաղեր 2032

**Ամառային Օլիմպիական խաղեր 2032** (, , 35-րդ ամառային օլիմպիական խաղերի պաշտոնական անվանումը), թվով 35-րդ Ամառային Օլիմպիական խաղերը, որոնք նախատեսվում է անցկացնել 2032 թվականի ամռանը՝ հուլիսի 23-ից օգոստոսի 8-ը Բրիսբենում և հարակից հարավարևելյան Քվինսլենդում, Ավստրալիայում։

Բրիսբենում խաղեր անցկացնելու որոշման մասին տեղեկացվել Է 2021 թվականի հուլիսի 21-ին ՄՕԿ-ի 138-րդ նստաշրջանից հետո, որը տեղի է ունեցել Տոկիոյում Ամառային օլիմպիական խաղեր 2020-ի մեկնարկից առաջ։

## Որոշում կայացնել
2021 թվականին Օլիմպիադայի մայրաքաղաքն առաջին անգամ ընտրվել է նոր ընթացակարգով։ ՄՕԿ-ը հրաժարվել է հայտային արշավից, որ թեկնածու քաղաքներից պահանջում էր հսկայական ֆինանսական ներդրումներ։ 2021 թվականի փետրվարին Բրիսբենը հաստատվել է որպես 35-րդ Օլիմպիական խաղերի անցկացման գլխավոր թեկնածու և դարձել է քվեարկության միակ մասնակիցը։ Քաղաքի թեկնածությունը պաշտպանել է 72 ընտրող, 5-ը դեմ է քվեարկել, 3-ը՝ ձեռնպահ։ Որոշման կայացմանը չեն մասնակցել ՄՕԿ-ի նախագահ Թոմաս Բախը և Ավստրալիայի ներկայացուցիչներ Ջոն Քոութսը և Ջեյմս Թոմքինսը։ Բրիսբենի ընտրության հարցում առանցքային դեր է խաղացել այն փաստը, որ Քվինսլենդ նահանգը հյուրընկալել է 2018 թվականի Համագործակցության խաղերը։ Բացի այդ, 2001 թվականին Բրիսբենում տեղի են ունեցել Բարի կամքի խաղեր, ինչը թույլ կտա օլիմպիադայում օգտագործել արդեն գոյություն ունեցող սպորտային ենթակառուցվածքը։
 
2032 թվականին Բրիսբենը կդառնա Ավստրալիայի երրորդ քաղաքը, որը կընդունի Օլիմպիական խաղերը։ Նախկինում ամառային Օլիմպիական խաղերն անցկացվել են Մելբուրնում (1956) և Սիդնեյում (2000)։

## Հայտեր
### Առաջարկվող հայտեր
*  Չենդու և Չունցին
*  Շանհայ և Գուանչժոու
*  Ջակարտա
*  Դոհա
*  Բոլոնիա / Ֆլորենցիա
*  Ամստերդամ / Ռոտերդամ՝ Ամստերդամը հյուրընկալել է 1928 թվականի ամառային Օլիմպիական խաղերը
*  Լոնդոն՝ հյուրընկալել է 1908, 1948, 2012 թվականների ամառային Օլիմպիական խաղերը
*  Սալլա
*  Բուդապեշտ
*  Մադրիդ
*  Ստամբուլ
*  Ռեյն-Ռուր
*  Մոնրեալ / Տորոնտո՝ Մոնրեալը հյուրընկալել է 1976 թվականի ամառային Օլիմպիական խաղերը

### Մերժված կամ չեղարկված հայտեր
*  Սանկտ Պետերբուրգ
*  Սեուլ, Հարավային Կորեա
*  Փհենյան․ Սեուլը նախկինում հյուրընկալել էր 1988 թվականի ամառային Օլիմպիական խաղերը
*  Ահմադաբադ
*  Դելի
* 
*  Կուալա Լումպուր

## Ծանոթագրություններ

## Արտաքին հղումներ
* Официальный сайт МОК — Olympics.com

Կատեգորիա:Ամառային օլիմպիական խաղեր
Կատեգորիա:Սպորտն Ավստրալիայում
Գլիֆոնատ

**Գլիֆոնատ**, հերբիցիդ, որի ազդող նյութը գլիֆոսատն է։ Թողարկվում է 410գ/լ ջրում լուծույթի ձևով։ Կիրառվում է միամյա և բազմամյա հացազգի, երկշաքիլավոր մոլախոտերի ոչնչացման համար՝ սրսկումների ձևով։ Ծախսի չափաքանակը (լ/հա)՝ խաղողի այգիներում (գարնանային և ամառային՝ միամյա հացազգի և երկշաքիլավոր մոլախոտեր)՝ 1,6-3,2, (մայիս–հունիսին՝ բազմամյա հացազգի և երկշաքիլավոր մոլախոտեր)՝ 3,2 պտղատու ծառուտների (գարնան և ամառվա՝ բազմամյա հացազգի և երկշաքիլավոր մոլախոտեր)՝ 3,2-6,4 հացահատիկային բույսերի ցանքերում (բերքահավաքից 2 շաբաթ առաջ միամյա և բազմամյա խոտեր)՝ 2,4 շաքարի ճակնդեղի և եգիպտացորենի ցանքերում (ցանքից 2 շաբաթ առաջ՝ միամյա և բազմամյա մոլախոտեր)՝ 1,6-4,0, կարտոֆիլի, գազարի  դաշտերում (մշակաբույսերի ծլարձակումից 2-5 օր առաջ՝ միամյա և բազմամյա մոլախոտեր) 1,6,-2,4 արևածաղկի, կաղամբի դաշտերում (ցանքից 2-5 օր առաջ միամյա և բազմամյա հացազգի և երկշաքիլավոր մոլախոտեր)՝ 1,6-2,4։ Մշակումների առավելագույն քանակը՝ 1 անգամ։

Կատեգորիա:Հերբիցիդներ
Ձմեռային օլիմպիական խաղեր 2030

**Ձմեռային Օլիմպիական խաղեր 2030** (, պաշտոնական անվանումը՝ 26-րդ ձմեռային Օլիմպիական խաղեր), միջազգային մարզական միջոցառում, որը նախատեսվում է անցկացնել 2030 թվականի փետրվարին։

Խաղերի մայրաքաղաքը կհայտարարվի 2024 թվականի հուլիսի 23-24-ը Փարիզում (Ֆրանսիա) կայանալիք ՄՕԿ-ի 142-րդ նստաշրջանում։

## Դիմելու գործընթաց
Լոզանում կայացած ՄՕԿ-ի 134-րդ նստաշրջանում հաստատվել է հայտերի ընդունման նոր գործընթացը։

* Հաստատել մշտական, կառուցողական երկխոսություն՝ ուսումնասիրելու քաղաքների/տարածաշրջանների/երկրների և ազգային օլիմպիական կոմիտեների միջև ցանկացած Օլիմպիական խաղերի նկատմամբ հետաքրքրությունը։
* Ստեղծել երկու հանձնաժողով ապագա տանտերերի համար (ամառային և ձմեռային խաղեր)՝ վերահսկելու հետաքրքրությունը ապագա օլիմպիական իրադարձությունների նկատմամբ և զեկուցելու ՄՕԿ-ի գործադիր խորհրդին։
* Ուժեղացնել ազդեցությունը ՄՕԿ-ի նստաշրջանի վրա՝ ԵՄ ոչ անդամ անդամներին դարձնելով ապագա ընդունող հանձնաժողովների անդամներ։

## Քաղաքներ, որոնք հետաքրքրված են Օլիմպիադայի անցկացմամբ
*  Սոլթ Լեյք Սիթի՝ հյուրընկալել է 2002 թվականի Ձմեռային Օլիմպիական խաղերը։
*  Ստոկհոլմ-Օրե. Ստոկհոլմը նախկինում հյուրընկալել էր 1912 թվականի Ամառային Օլիմպիական խաղերը։

## Տարածաշրջանային հայտեր
*  Պրովանս-Ալպեր-Լազուր ափ /  Օվերն-Ռոն-Ալպեր

## Քաղաքներ, որոնք պլանավորում են խաղերի հայտեր ներկայացնել
### Եվրոպա
*  Անսի
*  Լվով
*  Սարաևո․ Սարաևոն նախկինում հյուրընկալել էր 1984 թվականի Ձմեռային Օլիմպիական խաղերը;
*  Շմալկալդեն

### Ասիա
*  Ալմա Աթա
*  Բորժոմի

### Հյուսիսային Ամերիկա
*  Կալգառի՝ նախկինում հյուրընկալել է Ձմեռային Օլիմպիական խաղերն1988-ը։

## Առաջարկվող հայտեր
### Մերժվածներ
*  Քվեբեկ;
*  Ուֆա՝ 2021 թվականի հունվարին քաղաքն առաջարկել Է խաղերի անցկացման հայտ։ 2022 թվականի գարնանը Ուկրաինայի դեմ Ռուսաստանի ռազմական գործողությունների պատճառով ՄՕԿ-ը Ռուսաստանին և Բելառուսին արգելել է սպորտային մրցումներ անցկացնել։

### Չկայացած
*  Դենվեր
*  Ռենո․ երկու քաղաքներ համարվում էին թեկնածուներ, բայց ԱՄՆ OK-ն ընտրություն է կատարել Սոլթ Լեյք Սիթիի օգտին
*  Վարշավա
*  Լիլեհամեր՝ նախկինում Լիլեհամերում անցկացվել են 1994 թվականի Ձմեռային Օլիմպիական խաղերը և 2016 թվականի Ձմեռային պատանեկան Օլիմպիական խաղերը
*  Բուենոս Այրես / Ուշուայա

### Քարոզարշավի ընթացքում նկարահանվածներ
*  Բարսելոնա / Սարագոսա․ նախկինում հյուրընկալել էր 1992 թվականի Ամառային Օլիմպիական խաղերը։ 2022 թվականի հունիսի 21-ին Իսպանիան հետ է կանչել իր հայտը՝ տարածաշրջանների կառավարությունների միջև տարաձայնությունների պատճառով։
*  Վանկուվեր / Ուիսլեր․ Վանկուվերում նախկինում անցկացվել են 2010 թվականի Ձմեռային Օլիմպիական խաղերը։ 2022 թվականի հոկտեմբերի 27-ին հայտարարվել է, որ հայտը չի աջակցվում տարածաշրջանի կառավարության կողմից։
*  Սապորո․ հյուրընկալել է 1972 թվականի Ձմեռային Օլիմպիական խաղերը։ 2023 թվականի հոկտեմբերի 6-ին Սապորոն որոշել է հետ կանչել իր դիմումը։

## Ծանոթագրություններ

Կատեգորիա:Ձմեռային օլիմպիական խաղեր
Կատեգորիա:Օլիմպիական խաղեր
Փոլլի Հոլիդեյ

**Փոլլի Հոլիդեյ** (, ) ամերիկացի դերասանուհի, ով առավել հայտնի է «Ալիս» հեռուստատեսային կատակերգական սերիալում լկտի մատուցողուհի Ֆլոյի դերով, որի համար արժանացել է երկու «Ոսկե գլոբուս» մրցանակի, ինչպես նաև «Ֆլո» սփին-օֆֆ շոուով։ Նրա հիշարժան դերասանական աշխատանքներից են նաև դերակատարումները «Նախագահի ամբողջ թիկնազորը», «Գրեմլիններ », «Լուսին՝ Պարադորի վրա», «Միսիս Դաութֆայրը», «Ծուղակ՝ ծնողների համար», «Ապստամբուհին», «Իմ մղձավանջների աղջիկը» և «Խաղ՝ առանց կանոնների » ֆիլմերում։

## Մրցանակներ և առաջադրումներ
*; « Ոսկե գլոբուս »
** 1979 - «Ոսկե գլոբուս» մրցանակ՝ մինի սերիալում, հեռուստասերիալում կամ հեռուստաֆիլմում երկրորդ պլանի լավագույն դերասանուհուն.  «Ալիս» ֆիլմի համար։
** 1980 - «Ոսկե գլոբուս» մրցանակ մինի սերիալում, հեռուստասերիալում կամ հեռուստաֆիլմում երկրորդ պլանի լավագույն դերասանուհուն. «Ալիս» ֆիլմի համար։
** 1981 - «Ոսկե գլոբուս» մրցանակ հեռուստասերիալի, կատակերգության կամ մյուզիքլի լավագույն դերասանուհուն.  «Ֆլո» *(առաջադրված)*
** 1985 - «Ոսկե գլոբուս» մրցանակ մինի սերիալի, հեռուստասերիալի կամ հեռուստաֆիլմի երկրորդ պլանի լավագույն դերասանուհու ն. «Սիրո նվեր. Սուրբծննդյան պատմություն» ֆիլմի համար *(առաջադրված)*
*; « Էմմի »
** 1978 - «Էմմի» մրցանակ  կատակերգական սերիալում երկրորդ պլանի լավագույն դերասանուհուն. «Ալիս»-ի համար *(առաջադրված)*
** 1979 - «Էմմի» մրցանակ կատակերգական սերիալում երկրորդ պլանի լավագույն դերասանուհուն. «Ալիս»-ի  համար *(առաջադրված)*
** 1980 - «Էմմի» մրցանակ կատակերգական սերիալում երկրորդ պլանի լավագույն դերասանուհուն. «Ալիս»-ի համար *(առաջադրված)*
** 1980 - «Էմմի» մրցանակ կատակերգական սերիալի լավագույն դերասանուհուն. «Ֆլո» -ի համար *(առաջադրված)*
*; « Թոնի »
** 1990 - Թոնի մրցանակ երկրորդ պլանի լավագույն դերասանուհուն. «Կատուն շիկացած տանիքին» ֆիլմի համար *(առաջադրված)*
*; « Սատուրն »
** 1985 - Սատուրն մրցանակ երկրորդ պլանի լավագույն դերասանուհուն. Gremlins-ի համար

## Ծանոթագրություններ

## Արտաքին հղումներ
* 
* 
* Polly Holliday biography as part of the cast of *Alice*

Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Դերասանուհիներ այբբենական կարգով
Կատեգորիա:Անձինք այբբենական կարգով
Կատեգորիա:1937 ծնունդներ
Կատեգորիա:Հուլիսի 2 ծնունդներ
Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Թատրոնի ամերիկացի դերասանուհիներ
Գյուղատնտեսական կրթություն

**Գյուղատնտեսական կրթություն**, գյուղատնտեսության համար բարձրագույն և միջին մասնագիտական որակավորմամբ մասնագետների, որակավորված բանվորների, գիտական ու մանկավարժական կադրերի պատրաստման համակարգ։ Հայաստանում գյուղատնտեսական կրթության կազմակերպման հիմքերը դրվել են խորհրդական իշխանության տարիներին։ Ոլորտի համար կադրեր պատրաստող տեխնիկումներ են բացվել Գյումրիում (1922), Վանաձորում (1925), Երևանում (1928), Մասիսում (1928), Գավառում (1929), Ստեփանավանում (1929), Գորիսում (1931), Արմավիրում (1952)։ 1928 թվականին Երևանում բացվել է Անդրկովկասյան անասնաբուծ–անասնաբուժական ինստիտուտը, որը բարձր որակավորման մասնագետներ է պատրաստել նաև Վրաստանի, Դաղստանի, Միջին Ասիայի հանրապետությունների համար։ Ներկայում բարձրագույն կրթությամբ կադրեր պատրաստում է ՀԱԱՀ-ն (Հայաստանի ազգային ագրարային համալսարան) 36 մասնագիտություններով, իսկ միջին մասնագիտական մասնագետներ՝ մի շարք քոլեջներ (23-ով՝ նաև հեռակա ուսուցման դեպարտամենտում)։ Պետպատվերի շրջանակներում գյուղատնտեսական քոլեջներում պատրաստվում են շրջակա միջավայրի պահպանության և բնական պաշարների արդյունավետ օգտագործման, բույսերի պաշտպանության, մեխանիզատորի, անտառ-հիդրոմելիորատորի, սպառողական ապրանքների որակի փորձաքննության մասնագետներ։ Իրականացվում է միջազգային գիտակրթական արդյունավետ համագործակցություն։

Կատեգորիա:Գյուղատնտեսություն
Կատեգորիա:Գյուղատնտեսական աշխատանք
Վարդանուշ (երգ)

**Վարդանուշ**, հայկական սիրային քնարական երգ, որը դասվում է սիրային քնարական երգերի ենթաժանրին։ Այն կատարվում է խմբով, դանդաղ տեմպով և հանդարտ տոնայնությամբ։

## Պատմություն և նշանակություն
Երգը գովերգում է Վարդանուշ անունով աղջկա գեղեցկությունն ու կանացի հմտությունները։ Այն արտացոլում է հայկական գյուղական միջավայրին բնորոշ երգարվեստի քնարական տարրերը, որտեղ առանձնահատուկ ուշադրություն է դարձվում անձնական զգացմունքներին և գեղագիտական պատկերներին։

Հայկական քնարական երգերը հաճախ ներկայացնում են սիրային, նոստալգիկ և գեղարվեստական թեմաներ, որոնք փոխանցվում են սերնդեսերունդ։

## Բառեր

## Ծանոթագրություններ

Կատեգորիա:Հայկական սիրային քնարական երգեր
Ջուլի Բենց

**Ջուլի Բենց** ( *նաև* Բենզ, . )&nbsp;, ամերիկացի դերասանուհի, նախկին գեղասահորդուհի։ Առավել հայտնի է «Դեքստեր» հեռուստասերիալում *Ռիտա Բենեթի* դերի կատարմամբ, որի համար 2006 թվականին ստացել է Satellite մրցանակ ՝ որպես սերիալի երկրորդ պլանի լավագույն դերասանուհի։ Հիշարժան են նաև նրա դերասանական տպավորիչ աշխատանքները «Հրեշտակը» և «Բաֆֆին՝ վամպիրների հաղթողը» սերիալներում։

## Կենսագրություն
Ծնվել է Փենսիլվանիա նահանգի Փիթսբուրգ  քաղաքում, բժշկի ընտանիքում։ Ջուլի 2 տարեկան է եղել, երբ ընտանիքը տեղափոխվել է մոտակա *Մյուրիսվիլ* քաղաքը։

Արդեն 3 տարեկանում նա սկսել է չմուշկներով սահել։ 1988 թվականին  զբաղեցրել է 13-րդ տեղը ԱՄՆ-ի՝ սառույցի վրա պարերի պատանեկան առաջնությունում։ Նրա ավագ եղբայրը՝ Ջեֆրին, և քույրը՝ Ջենիֆերը, 1987 թվականին ԱՄՆ-ի՝ սառույցի վրա պարերի չեմպիոններ են եղել և մասնակցել են միջազգային մրցումների։ 14 տարեկանում Ջուլին լուրջ վնասվածք է ստացել և հրաժեշտ է տվել ակտիվ սպորտին։ Նա ավարտել է Ֆրանկլինի անվան տարածաշրջանային ավագ դպրոցը Մյուրիսվիլում։

### Կարիերա
1989 թվականից Բենցն սկսել է դերասանությամբ զբաղվել տեղի թատրոնում, որտեղ հանդես է եկել «Փողոցի օրենքը» ներկայացման մեջ։ Նրա առաջին կինոդերը եղել է թեև դրվագային, բայց տպավորիչ. խոսքը Սև կատու ֆիլմի երկրորդ մասի՝ «Երկու չար աչք» սարսափ ֆիլմի մասին է, որ համատեղ նկարահանել են ռեժիսորներ Դարիո Արջենտոն  ու Ջորջ Ա. Ռոմերոն (1990 թ.): Դրանից մեկ տարի անց նա դեր ստացավ «Բարև սիրելիս, ես տանը եմ» հեռուստաշոուում (1991), որը երկու եթերաշրջանից հետո դադարեցվեց։

### Անձնական կյանք
Բենցը 1998 թվականի մայիսի 30-ին ամուսնացել է դերասան Ջոն Քասիրի հետ  և  2007 թվականի դեկտեմբերին ամուսնալուծվել է։ 2012 թ&nbsp; մայիսի 5-ին ամուսնացել է Ռիչ Օրոսկոյի հետ, ում հետ նշանվել էր դրանից շուրջ մեկ տարի առաջ։

## Ֆիլմագրություն
### Ֆիլմեր

### Սերիալներ

## Ծանոթագրություններ

## Արտաքին հղումներ
* 
* 

Կատեգորիա:1972 ծնունդներ
Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի գեղասահորդներ
Կատեգորիա:Ամերիկացի դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Անձինք այբբենական կարգով
Կատեգորիա:Դերասանուհիներ այբբենական կարգով
Կատեգորիա:Մայիսի 1 ծնունդներ
Ուիլյամ Քոլփագ

**Ուիլյամ Քյորթիս Քոլփագ** (, ), ԱՄՆ քաղաքացի, որը դարձել էր գերմանական լրտես, իսկ այնուհետ, հատուկ առաջադրանք կատարելու համար իր գործընկերոջ հետ ժամանելով Միացյալ Նահանգներ, հանձնվել է ամերիկյան իշխանություններին։ Նրա կրկնակի լրտես լինելը Երկրորդ համաշխարհային պատերազմի վերջում Ատլանտյան օվկիանոսում էական ազդեցություն է ունեցել ԱՄՆ ռազմածովային ուժերի գործողությունների վրա։

## Կենսագրություն
### Վաղ տարիներ
1943 թվականին ծառայությունից ազատվելուց հետո՝ 1944 թվականին առևտրանավով փախել է Նացիստական Գերմանիա, որը կանգ էր առել Լիսաբոնում։ Քոլփագն այցելում է գերմանական հյուպատոսություն և ուսուցում անցնելով բռնազավթված Հաագայում, դառնում գերմանական լրտես։
### Գաղտնի գործակալ
Լրտեսական դպրոցում Քոլփագին սովորեցրել են օգտվել հրազենային զենքերի տարբեր տեսակներից և տիրապետել գործնական տարբեր հմտությունների, որոնք անհրաժեշտ էին լրտեսության համար։ Վերապատրաստումից հետո Քոլփագը գերմանացի լրտես Էրիխ Գիմպելի հետ միասին U-1230 սուզանավով վերադարձել է Միացյալ Նահանգներ և 1944 թվականի նոյեմբերի 29-ին ափ իջել Մեն ծոցի Հենքոք Փոինթ քաղաքում։ Նրանց հանձնարարված տեխնիկական տեղեկատվություն հավաքել ԱՄՆ ռազմական օբյեկտների վերաբերյալ։ Նրանք նաև պետք է ներթափանցեին ամերիկյան գերգաղտնի Մանհեթենյան նախագիծ ու ստեղծեին դիվերսիոն խմբեր՝ սաբոտաժի գործողություններ իրականացնելու համար։

Քոլփագն ու Գիմպելը ուղևորվում են Բոստոն, իսկ այնուհետ գնացքով շարժվում դեպի Նյու Յորք։ Շուտով Ուիլյամը որոշում է թողնել գործողությունը, և երբ այցելում է իր հին ընկերներից մեկին, որի հետ միասին սովորել էր համալսարանում, ամեն ինչ պատմում է նրան։ Վերջինս Ուիլյամ Քոլփագին խորհուրդ է տալիս դիմել Հետաքննությունների դաշնային բյուրոյին։ Քոլփագը ՀԴԲ-ին է ներկայացնում Գիմպելի մանրամասն նկարագրությունը, ինչն ավելի ուշ օգնում է ձերբակալել վերջինիս։

Նրանց ձերբակալությունից հետո, գլխավոր դատախազի ցուցմամբ, գերմանական նախկին լրտեսները փոխանցվում են ամերիկյան ռազմական իշխանություններին։ 1945 թվականի փետրվարին լրտեսները կանգնում են դատարանի առաջ։ Նրանք մեղավոր են ճանաչվում և դատապարտվում մահապատժի, սակայն այդ դատավճիռը նախագահ Հարրի Թրումանի հրամանով փոխարինվում է ցմահ ազատազրկմամբ։ 15 տարի մնալով ազատազրկման մեջ՝ Քոլփագը 1960 թվականին դուրս է գալիս բանտից։
### Հետպատերազմական տարիներ
Իր ազատ արձակումից հետո Քոլփագը տեղափոխվում է Փենսիլվանիա նահանգի Քինգ օֆ Փրաշա բնակավայր, որը գտնվում է Ֆիլադելֆիայի մոտ։ Այնտեղ Քոլփագը սկսում է աշխատել տպարանում։ Հետագայում նա սկսում է զբաղվել տարբեր բիզնեսներով, վաճառում էր պահարաններ, սեղաններ, սննդամթերք։ Ամուսնացել և ակտիվորեն զբաղվել է հասարակական գործունեությամբ։ Ուիլյամ Քոլփագը մահացել է 86 տարեկան հասակում՝ 2005 թվականի մարտի 16-ին՝ Ալցհայմերի հիվանդության բարդությունից։

## Ծանոթագրություններ

## Գրականություն
* 
* 

## Արտաքին հղումներ
* Case Law: William C. Colepaugh

Կատեգորիա:Ամերիկյան կոլաբորացիոնիզմ
Կատեգորիա:Երկրորդ համաշխարհային պատերազմի հետախույզներ
Կատեգորիա:Նացիստական Գերմանիայի հատուկ ծառայությունների գործակալներ
2024 թվականը Սիրիայում

Ստորև ներկայացված է **[[2024]] թվականին [[Սիրիա]]յում** տեղի ունեցած իրադարձությունները։

## Գործող պաշտոնյաներ
* Նախագահ` Բաշշար ալ-Ասադ
* Փոխնախագահ` Նաջահ ալ-Ատտար
* Վարչապետ` Հուսեյն Առնուս

## Իրադարձություններ
### Հունվար
* Հունվարի 2
** Սիրիացի զինվորականները հայտնում են, որ Իսրայելը օդային հարվածներ է հասցրել Սիրիայի մայրաքաղաք Դամասկոսի մերձակա օբյեկտներին։

## Տես նաև
* 2023 թվականը Սիրիայում
* 2025 թվականը Սիրիայում

## Ծանոթագրություններ

Կատեգորիա:2020-ականներ Սիրիայում
Կատեգորիա:2024 Ասիայում
Կատեգորիա:2024 Սիրիայում
Կատեգորիա:21-րդ դարի տարեթվեր Սիրիայում
Մարգրետե II-ի գահից հրաժարվելը

մինի|273x273փքս|Թագուհի Մարգրետե II-ը ողջունում է հանրությանը իր 83-ամյակի տոնակատարությունների ժամանակ, 2023 թվական
Մարգրետե II-ը 2023 թվականի դեկտեմբերի 31-ին՝ ամանորյա ուղերձի ժամանակ, հայտարարել է Դանիայի գահից հրաժարվելու մասին։ 2024 թվականի հունվարի 14-ին նրան հաջորդել է իր ավագ որդին՝ թագավոր Ֆրեդերիկ X-ը։ Մարգարետի գահից հրաժարվելը Դանիայի միապետի առաջին կամավոր գահից հրաժարվելն էր 1146 թվականից՝ Էրիկ III թագավորի հրաժարականից հետո։

2022 թվականի սեպտեմբերի 8-ին Եղիսաբեթ II թագուհու մահից հետո Մարգրետե II-ը դարձել էր Եվրոպայի ամենաերկար կառավարող միապետը, աշխարհի միակ գործող թագուհին և ամենաերկարակյաց գործող կին ղեկավարը։

## Նախապատմություն
Մարգրետե II թագուհին ավելի վաղ ասել էր, որ երբեք չի հրաժարվի գահից։ 2012 թվականին՝ իր քառասունամյա իշխանության հոբելյանին նվիրված հարցազրույցում՝ թագուհին ասել է. «Իմ աչքում դա այն դիրքի մի մասն է, որը դու ունես, երբ ժառանգում ես միապետություն. ինչպես դու ապրում ես, ինչպես հայրս էր անում և պապս նրանից առաջ»։ Թագուհին մերժել է գահից հրաժարվելու հնարավորությունը 2016 թվականին տված հարցազրույցում և ասել. «Այս երկրում մենք չենք գնացել իշխանության նման ձևի փոխանցման։ Միշտ եղել է այդպես՝ դու մնում ես, քանի ողջ ես։ Այդպես արել է իմ հայրը, և իմ նախնիները»։ 2016 թվականին մեկ այլ հարցազրույցում նա ասել է, որ իր որդին թագավոր է դառնալու «երբ ինքը այլևս չի լինի»։

## Հայտարարություն
Թագուհի Մարգրետե II-ն իր գահից հրաժարվելու անսպասելի հայտարարությունն արել է հեռուստատեսությամբ՝ ուղիղ հեռարձակման ժամանակ՝ 2023 թվականի դեկտեմբերի 31-ին իր ամանորյա ուղերձում։ Նա ասել է, որ ժամանակն իր «խնդիրն է արել», և իր «հիվանդությունների» թիվն ավելացել է, և ինքը չի կարող ստանձնել այնքան պարտականություններ, որքան նախկինում էր կարողանում։ Թագուհին վկայակոչել է իր մեջքի լայնածավալ վիրահատությունը 2023 թվականի փետրվարին և ասել, որ վիրահատությունը ստիպել է իրեն վերագնահատել իր դիրքորոշումը և մտածել «արդյոք այժմ հարմար պահ կլինի՞ պատասխանատվությունը հաջորդ սերնդին փոխանցելու համար»։

Թագուհին շնորհակալություն է հայտնել հանրությանը տարիների ընթացքում նրանց «չափազանց ջերմության և աջակցության համար». փոխվող կառավարություններին՝ իրենց «բարձր գնահատելի համագործակցության» համար. և խորհրդարանին՝ «միշտ ինձ վստահություն ներշնչելու համար»։ Նա հույս է հայտնել, որ նոր թագավորին ու թագուհուն կդիմավորվեն «նույն վստահությամբ և նվիրվածությամբ, որոնք բաժին են ընկել իմ իրեն»։

Մարգրետեի գահից հրաժարվելու մտադրության մասին տեղյակ են եղել միայն Դանիայի վարչապետը, թագուհու զարմիկը՝ Շվեդիայի թագավոր Կարլ XVI Գուստավը և մի քանի ընտրյալներ։ Նա իր որդիներին հայտնել է իր որոշման մասին հայտարարությունից երեք օր առաջ։

## Հրաժարական
Դանիայում գահից հրաժարվելու ավանդույթ չկա, և Մարգրետե II-ի գահից հրաժարվելը 878 տարվա ընթացքում առաջին դեպքն է եղել, երբ դանիական միապետը կամովին հրաժարվել է գահից։ Միակը, որ դա արել է, թագավոր Էրիկ III-ն է եղել 1146 թվականին։ Այնուամենայնիվ, իրավահաջորդության ակտը նախատեսում է, որ գահից հրաժարվելը կարող է տեղի ունենալ, քանի որ ակտի 6-րդ բաժինը սահմանում է, որ հատուկ դրույթներ, որոնք հիմնված են միապետի մահվան վրա, կիրառվում են նաև այն դեպքում, երբ միապետը հրաժարվում է գահից։

## Ծանոթագրություններ

Կատեգորիա:2024 Դանիայում
Կատեգորիա:Իրադարձություններ Դանիայում
2024 թվականն Իսրայելում

Ստորև ներկայացված է **[[2024]] թվականին [[Իսրայել]]ում** տեղի ունեցած իրադարձությունները։

## Գործող պաշտոնյաներ
* Նախագահ` Իսահակ Հերցոգ
* Վարչապետ` Բենյամին Նեթանյահու
* Գերագույն դատարանի նախագահ` Ուզի Ֆոգելման
* Գլխավոր շտաբի պետ՝ Հերզի Հալևի

## Իրադարձություններ
### Հունվար
* Հունվարի 1
** Նոր տարվա գալուստից անմիջապես հետո, «Համաս» շարժումը Գազայի հատվածից ավելի քան 20 հրթիռ է արձակում Իսրայելի տարածքի վրա, որոնց մեծ մասը որսացել է «Երկաթե գմբեթ» հակահրթիռային համակարգը։
** Իսրայելի գերագույն դատարանը հակասահմանադրական է ճանաչել դատական բարեփոխման մասին օրենքը, որը խորհրդարանում անցկացրել է Բենիամին Նեթանյահուի կառավարությունը, և որն ուղղված է այդ դատարանի լիազորությունների էական կրճատմանը։
* Հունվարի 2 - Իսրայելը օդային հարվածներ է հասցնում Սիրիայի մայրաքաղաք Դամասկոսի մերձակա օբյեկտներին։

## Տես նաև
* 2023 թվականն Իսրայելում
* 2025 թվականն Իսրայելում

## Ծանոթագրություններ

Կատեգորիա:2020-ականներ Իսրայելում
Կատեգորիա:2024 Ասիայում
Կատեգորիա:2024 Իսրայելում
Կատեգորիա:21-րդ դարի տարեթվեր Իսրայելում
Բրանխիոմիկոզ

**Բրանխոմիկոզ**, (Լատ․՝ Branchiomycosis), լճակի ձկների միկոզ, որն ազդում է մաղձի արյունատար անոթների վրա՝ հանգեցնելով մաղձի նեկրոզի և ձկների զանգվածային մահվան։ Հաճախ հանդիպում է Եվրոպական մայրցամաքի ձկնաբուծական տնտեսություններում։ Հիվանդության հարուցիչներն են՝ Branchiomyces demigrans և Branchiomyces sangunis մակաբուծական սնկերը։ (Ըստ որոշ հետազոտողների, այս երկու տեսակները նույնական են)։ Հիվանդությանը հակված են ծածանը, գետածածանը և նրանց հիբրիդները, պեսկարը, կարմրախայտը, ցուկինը և լինը։ Հիվանդության բուժումը դեռևս մշակված չէ։

## Հիվանդության ընթացքը և ախտանիշները
Հիվանդության սկզբում ձկները դադարում են սնվել։ Գազի դժվար փոխանակման պատճառով հիվանդ ձկները մոտենում են ջրի մակերևութային շերտերին, օդը կուլ տալիս և դանդաղ լողում ափի մոտ՝ չարձագանքելով իրենց մոտեցող մարդկանց կամ կենդանիներին։ Հիվանդության սուր ընթացքը բնութագրվում է խինդերի հեմոռագիկ բորբոքումով։ Ենթասուր ընթացքը բնութագրվում է մաղձի սարքի նեկրոտիկ քայքայմամբ։ Խրոնիկ ընթացքի ժամանակ պաթոլոգիական փոփոխությունները շատ թույլ են արտահայտված։ Երբեմն նկատվել է մաղձի փոքր հատվածների նեկրոզ։

## Ծանոթագրություններ

## Արտաքին հղումներ
* 
* 
*
Ջերմոցային էֆեկտ (ֆիլմ)

«**Ջերմոցային էֆեկտ**» (), ռուսական գեղարվեստական ֆիլմ։

## Սյուժե
Ֆիլմը պատմում է ջերմոցում ապրող և կայարանում որպես «Համր» մուրացկանություն անող դեռահաս Էռնեստի և գավառացի աղջկա՝ Ռիտայի մասին, որից կայարանում գողացել են ճամպրուկը՝ փողով, փաստաթղթերով ու «փեսացուի» հասցեով, որից նա երեխա է սպասում։ Համրը Ռիտային օգնում է չկորչել Մոսկվայում։ Նրանք գտնում են փեսայի տունը, բայց պարզվում է, որ նա խաբել է Ռիտային՝ նրան սխալ հասցե տալով։ Ցանկանալով օգնել Ռիտային՝ Համրը կողոպտում է խանութ, և նրան ձերբակալում են։ Համրի գողացված գումարով Ռիտան մեկնում է Հունաստան, որտեղ բնակություն է հաստատում Համրերի մահացած ընկերոջ՝ Հույնի մահացած պապի և տատի տանը, և սպասում է ընկերոջ ազատ արձակմանը գաղութից։

## Դերերում

## Նկարահանող խումբ
* Սցենարի հեղինակ՝ Օլեգ Անտոնով
* Բեմադրող ռեժիսոր՝ Վալերի Ախադով
* Ռեժիսորներ՝ Զուլֆիա Միրշակար, Վլադիմիր Կիսլիցին
* Բեմադրող օպերատոր՝ Ռոստիսլավ Պիրումով
* Օպերատոր՝ Իվան Սավչենկո
* Բեմադրող նկարիչ՝ Տատյանա Կոլցովա
* Նկարիչ-լուսանկարիչ՝ Ալեքսանդր Սայգանով
* Կոմպոզիտոր՝ Դարին Սիսոև
* Հնչյունային ռեժիսոր՝ Ալեքսեյ Պետրակով
* Հնչյունային օպերատոր՝ Վյաչեսլավ Նովոսյոլով
* Խմբագիր՝ Տատյանա Մուշտակովա
* Պրոդյուսեր՝ Սերգեյ Զեռնով
* Գործադիր պրոդյուսեր՝ Սվետլանա Կուչմաևա
* Կասկադյորներ՝ Այդար Զակիրով, Վասիլի Լուկյանենկո

## Մրցանակներ և անվանակարգեր
* 2005 – «Կինոտավր-2005» կինոփառատոնի եզրափակչի մասնակից՝ գլխավոր մրցանակ անվանակարգում,
* 2006 – Զլին քաղաքի մանկապատանեկան ֆիլմերի միջազգային փառատոնի դափնեկիր, Չեխիա ()

## Քննադատություն
Կինոքննադատ Վասիլի Կորեցկին (Time Out Russia) նշել է. «Տղայի և աղջկա պլատոնական սիրավեպի զարգացումը դիտելը բավականին անհարմար է. դերասանական խաղն այստեղ չափազանց ինտիմ ակնարկ է մայր ու դստեր հարաբերությունների մասին»։

Վալերի Կիչինի խոսքով՝ «Վալերի Ախադովը ուժեղ պատկեր է ստեղծել սառը աշխարհի մասին, որտեղ չկա ոչ մի սոցիալական պաշտպանություն, և բոլորը միայնակ են գոյատևում, մի աշխարհ, որին մարդիկ պետք չեն, որը չի հետաքրքրում նրանցով։ Սա մեր նոր Ռուսաստանն է»։

Սերգեյ Կուդրյավցևը պնդում է. «Թերևս և՛ դանակահարությամբ կողոպուտի շարժառիթը, և՛ մեկնումը երջանիկ երկիր, որտեղ անհագ կարոտով ձգտում էին Գյոթեի հերոսները, թվում է, թե չափից դուրս են այս քաղաքային պատմության մեջ»։ Նա ֆիլմը գնահատել է 10-ից 6։

## Ծանոթագրություններ

Կատեգորիա:2000-ականների ռուսերեն ֆիլմեր
Կատեգորիա:2005 ֆիլմեր
Կատեգորիա:Ռուսական դրամա ֆիլմեր
Կատեգորիա:Ռուսական մելոդրամա ֆիլմեր
Կատեգորիա:Ռուսական ֆիլմեր
Կատեգորիա:Ռուսաստանում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Ռուսաստանում